**14 май 2025 г.**

**Успешен старт на докторантските програми по проект „Подкрепа за развитие на проектна докторантура на Пловдивския университет „Паисий Хилендарски“, финансиран по Програма „Образование“ 2021–2027**

С пълна институционална подкрепа и засилен интерес от кандидатстващите, успешно приключи конкурсната процедура за избор на докторанти по проект „Подкрепа за развитие на проектна докторантура на Пловдивския университет „Паисий Хилендарски“ финансиран от Програма „Образование“ 2021–2027, съфинансирана от Европейския социален фонд плюс (ЕСФ+). Новозачислените 23 докторанти започват обучението си по проекта, ориентиран изцяло към създаване на ново поколение учени - способни, свързани с реалността и устремени към образование в релация с практиката.

Процедурата стартира на 28 януари 2025 г. с публична обява, публикувана на специализирания сайт на отдел „Развитие на академичния състав и докторантури“ при Пловдивския университет „Паисий Хилендарски“. Кандидатите преминаха през обективна и прозрачна процедура по подбор чрез провеждане на конкурсни изпити в осем основни звена на университета, съгласно академичните изисквания и стратегическите цели на проекта – развитие на кадри в контекста на Индустрия 5.0, зеления преход, синия растеж и приоритетните области на Интелигентната специализация на регионално и национално ниво.

След заседания на комисии, проведени конкурсни изпити и взети решения от факултетните съвети от 01 май 2025 г., със заповед на Ректора, бяха зачислени 23 докторанти. Изследванията им ще бъдат проведени в областта на 20 акредитирани докторски програми по 11 професионални направления.

**Имената на избраните докторанти са:**

**Педагогически факултет:**

* Елизабет Вартанян – *Теория на възпитанието и дидактика;*
* Цветослава Траянова – *Приобщаващо образование;*
* Ангелина Ангелова – *Педагогическа и възрастова психология;*
* Росица Шуманова-Палешникова – *Специална психология;*

**Физико-технологичен факултет:**

* Сицилия Попова – *Методика на обучението по физика;*
* Неделина Пънкина – *Физика на кондензираната материя;*
* Емилиян Бакърджиев и Стоян Даскалов – *Автоматизация в нематериалната сфера;*

**Химически факултет:**

* Емин Еминов – *Физикохимия;*

**Биологически факултет:**

* Станислав Стоянов и Петър Пенков – *Биохимия;*
* Катерина Младенова – *Клетъчна биология;*

**Филологически факултет:**

* Борис Бисеров – *Българска литература;*
* Виолета Тошова – *Съвременен български език;*

**Философско-исторически факултет:**

* Костадин Михайлов – *Етнология;*
* Милена Драгова – *Социална антропология;*
* Анелия Йончева и Любомира Кадиева – *Социология;*

**Юридически факултет:**

* Пламена Чочева – *Наказателен процес;*
* Милен Иванов – *Трудово право и обществено осигуряване;*
* Соня Кавръкова – *Международно частно право;*

**Факултет по икономически и социални науки:**

* Галина Русева – *Икономика и управление (индустрия);*
* Ясен Василев Петков **-** *Финанси и счетоводство.*

В рамките на проекта бе инициирано разработването на интердисциплинарни и мултидисциплинарни курсове за докторанти, насочени към развитието на изследователски умения и академична етика. Ключова роля в изпълнението им има университетският център Academia Iuventutis, в който ще се организират, проведат и финализират съответните курсове.

Пловдивският университет продължава изпълнението на дейностите по проекта, ориентирани в посока създаване на нови възможности за младите учени, изграждане на устойчива академична среда и подпомагане на икономическото и социално развитие чрез наука, иновации и партньорства